cyanic-selkie/wikianc huggingface dataset:
Langanes
Fjellene er laget av tuff på sørøstsiden, basalt ellers. Lavlandet er delt mellom myrdrag, ur og noe krattskog. Flere sjeldne lavarter vokser i nordøst. Det er større fuglefjell i nordøst, med hekkende lundefugl, lomvi, alke, teist, havhest, krykkje og havsule. Under avdeling Viks steinete skråning rock, kalt hotspot og er en søyle av bosetning i området.
USAs forsvar opererte en radarstasjon på Heiðarfjalli 1954–1968. En annen radarstasjon ble bygget for NATO på Gunnólfsvíkurfjalli i 1989.
Marthe Wang
Marthe Haaland Wang (født 25. oktober 1990 i Bergen) er en norsk artist, sanger og låtskriver født og oppvokst i Bergen. Hun synger om håp, undring og relasjoner og om fortid, fremtid og nåtid på bergensdialekt. Musikken hennes kan beskrives som tidløs, melodiøs, leken og alvorlig. Det ektefølte og organiske lydbildet er innom både pop, viser og jazz.
Biografi
Wang platedebuterte i 2017 med Ut og se noe annet, som hun ble nominert til Spellemannprisen 2017 for i kategorien Viser. Debutsingelen «Til deg» fra albumet ble Marthes store gjennombrudd. Låten ble brukt av Kirkens Bymisjon under TV-aksjonen 2018 og fikk høy rotasjon på radio og Wang gjorde flere TV-opptredener. I november 2018 fikk hun Tekstforfatterfondets lyspunktpris for unge norske tekstforfattere med et prisbeløp på 25.000 kroner og vant dessuten Edvard-prisen i klassen tekst for Ut og se noe annet.
17. april 2020 slapp Marthe sitt andre album Bakkekontakt til gode tilbakemeldinger fra musikkanmeldere med terningkast 6 fra Bergensavisen, terningkast 5 fra VG og glimrende ord fra Dagens Næringsliv. Førstesingelen «No sier eg adjø» ble A-listet og fikk mye spilletid på NRK P1. For albumet ble hun nominert til Spellemannprisen 2020 i klassen viser.
Wang er utdannet ved Norges musikkhøgskole hvor hun studerte jazz-sang og musikkpedagogikk. Hun var ferdig utdannet der i 2014.
Wang er kusinen til kontrabassist Ellen Andrea Wang og søster til norsk artist Thea Wang.
Spellemannprisen
Marthe Wang har mottatt to nominasjoner.
Gouverneur K. Warren
Gouverneur Kemble Warren (født 8. januar 1830 i Cold Spring i New York, død 8. august 1882 i Newport i Rhode Island) var en amerikansk sivilingeniør og prominent general i Union Army under den amerikanske borgerkrigen. Han er best husket for å ha organisert i siste liten forsvaret av Little Round Top under slaget ved Gettysburg og er ofte referert til som «the Hero of Little Round Top». Hanss videre tjeneste som en korpskommandør ble ødelagt under slaget ved Five Forks, da han ble fratatt kommandoen av Philip Sheridan.
Sverre Hurum
Sverre Hurum (født 6. september 1955) er en norsk næringslivsleder og tidligere administrerende direktør i det børsnoterte konsulentselskapet Bouvet ASA.
Hurum har utdannelse innenfor økonomi og engineering fra Karlsruhe i Tyskland. Han ble administrerende direktør i Mandator AS i 1990. Fra 2001 til 2002 var han administrerende direktør for Cell Network AS. Han var styreleder i Bouvet fra 2002 til 2003, og fra 2003 til utgangen av 2020 var han administrerende direktør for selskapet.
Priser og utmerkelser
Hurum fikk i 2012 Rosing-prisen som årets toppleder av Den Norske Dataforening.
Våren 2021 ble han kåret til «Årets leder 2020» på bransjearrangementet Konsulentprisen, og mottok samtidig Konsulentprisens ærespris. Bak arrangementett stod selskapet Konsulentguiden og arbeidsgiverorganisasjonen Virke.
Solsidan (TV-serie)
Solsidan er en svensk komiserie som gikk på TV4 fra 2010 til 2015 og igjen fra 2019. Serien handlet om Alex og Anna som venter sitt første barn og som har flyttet til Alex' barndomshjem i Solsidan i Saltsjöbaden. Alex prøvde å få Anna til å trives samtidig som han omgås barndomskameraten Fredde.
M. Y. Eqbal
M. Y. Eqbal (født 13. februar 1951 i India, død 7. mai 2021 i Gurgaon i Haryana) var en indisk dommer. Han var dommer i Indias høyesterett.
Bakgrunn
Han ble utdannet ved Ranchi University i 1970 (B.Sc) og fikk graden LL.B. i 1974 med utmerkelse (gullmedalje).
Karriere
Advokat: M. Y. Eqbal fikk advokatbevilling i 1975 og praktiserte utelukkende på den sivile side i for somstolene i Ranchi. I 2986 begynte han ved Ranchi-grenen av Patna High Court, og ble regjeringsadvokat der i 1990.
I 1993 ble han regjeringsadvokat ved Høyesterett. Han befattet seg med sivilsaker, kriminalsaker, konstitusjonelle saker og skattesaker. Han var også juridisk rådgiver for nesten alle regjeringsforetak innen bank, forsikring, elektrisitetsselskaper, boligselskaper og universiteter.
Dommer: M. Y. Eqbal ble utnevnt til fast dommer ved Patna High Court den 9. mai 1996, den 14. november 2000 ble han så dommer ved Jharkhand High Court. Han var fra 11. juni 2010 til 21. desember 2012 justitiarius i Madras High Court.
Han ble elevert til dommer ved hele Indias høyesterett 24. desember 2012.
Han gikk i pensjon i februar 2016.
Serbias herrelandslag i vannpolo
Serbias herrelandslag i vannpolo er det serbiske landslaget i vannpolo for menn. De konkurrerer for Serbia under internasjonale konkurranser, som europamesterskapet i vannpolo, sommer-OL og andre internasjonale landslagsturneringer.
M. Y. Eqbal
Karriere
Eqbal døde av covid-19 den 7. mai 2021 på Medanta Hospital i Gurgaon.
Serbias herrelandslag i vannpolo
De har deltatt i OL seks ganger, og vant turneringen i 2016.
Satellite Launch Vehicle
Satellite Launch Vehicle (hindi: उपग्रह प्रक्षेपण यान), også forkortet til SLV, var et indisk rakettprosjekt som ble startet av Indian Space Research Organisation (ISRO) i første halvdel av 1970-årene. Målet med prosjektet var å utvikle teknologi som var nødvendig for å skyte opp satellitter ved hjelp av flertrinnsraketter. Prosjektet ble ledet av Abdul Kalam. SLV skulle klare å løfte en nyttelast på 40 kg til en høyde av 400 km. Raketten hadde fire trinn, alle med faststoffmotorer. Den første SLV-raketten ble skutt opp fra Sriharikota 10. august 1979. Den siste oppskytningen av raketten fant sted 17. april 1983. SLV-3 dannet grunnlaget for neste generasjons bærerakett, den såkalte ASLV.
Detaljer
Mål
Kapasitet
Trinn
Andre trinn
Tredje trinn
Fjerde trinn
Oppskytninger
Alle de fire oppskytningene av ASLV skjedde fra SLV Launch Pad ved Satish Dhawan Space Centre i Sriharikota. Oppskytningsrampen ble senere ombygd til en ASLV-plattform.
Lese (folk)
Lese er en etnisk gruppe pygméer, som inngår blant mbutifolkene. De bor i det sentrale Afrika, i Ituriregnskogen i Den demokratiske republikk Kongo og Uganda.
Deres navn er også gjengitt som balesa, balese, balissi, lesa, leses, lessé, lissi, walese og walisi.
De taler språket lese, et av de sentralsudanesiske språk; skjønt kongolesisk swahili og bangala er også i bruk.
Bathymedon
Bathymedon er en av 47 slekter av bunnlevende krepsdyr innenfor Oedicerotidae-familien som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenbevegelse langs bunn, til forskjell fra de planktonisk frittsvevende og relativt mer storøyde artene i Hyperiidea-ordenen.
Gruppen ble beskrevet første gang av den norske havforskeren Georg Ossian Sars.
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Hans Naumann (historiker)
Hans Naumann (født 13. mai 1886, død 25. september 1951) var en tysk nazist, litterær historiker (filolog) og folklorist (germanist). Naumann var den første historiker som beskrev det Det ottonianske dynasti som en middelaldersk renessanse.
Naumann ble født i Görlitz og døde i Bonn. Han ble medlem av nazipartiet i 1933 og var blant annet en sterk tilhenger av nasjonalsosialistenes bokbrenning. I 1934 ga han blant annet ut bøkene Germanischer Schicksalsglaube og Kampf wider den undeutschen Geist (Kamp mot den ikke-tyske ånden). I 1934 var han en av grunnleggerne av Ausschuss für Rechtsphilosophie ved Akademie für Deutsches Recht initiert av Hans Frank. Under andre verdenskrig deltok Naumann i humanistiske nazistiske krigsoppdrag.
Han ble avskjediget som professor i 1946.
Italias herrelandslag i vannpolo
Italias herrelandslag i vannpolo er det italienske landslaget i vannpolo for menn. De konkurrerer for Italia under internasjonale konkurranser, som europamesterskapet i vannpolo, sommer-OL og andre internasjonale landslagsturneringer.
De har deltatt i OL 20 ganger, og har vunnet turneringen tre ganger.
Finland under Paralympiske sommerleker 1992
Finland deltok med 67 utøvere under Paralympiske sommerleker 1992 i Barcelona, Spania. Troppen tok 25 medaljer og kom på 17.-plass på medaljestatistikk.
Filosofiåret 1616
Filosofiåret 1616 er en oversikt over hendelser, utgivelser og personer med tilknytning til filosofi i 1616.
President for Madeiras lovgivende forsamling
Presidenten for Den autonome regionen Madeiras lovgivende forsamling er leder for øyas parlament.
Den lovgivende forsamlingen ble innstiftet i 1976 like etter at Portugals forfatning, som fulgte etter nellikrevolusjonen i 1974, ble antatt. Forfatningen gav lovgivende selvstyre til Azorene og Madeira. Den etablerte således de portugisiske autonome regionene og deres styringsorganer.
Embetet som president for Den autonome regionen Madeiras lovgivende forsamling samsvarer med det som president for Den autonome regionen Azorenes lovgivende forsamling. Begge rangerer som nummer 14 i det portugisiske rangreglementet, noe som gjør dem til de høyest rangerte embetene til et regionalt organ.
Finland under Paralympiske sommerleker 1996
Finland deltok med 65 utøvere under Paralympiske sommerleker 1996 i Atlanta, USA. Troppen tok 13 medaljer og kom på 30.-plass på medaljestatistikk.
Coffee Lake
Coffee Lake er et kodenavn som er brukt av Intel om den andre forbedringen av 14 nm prosessen, og som vil etterfølge Skylake og Kaby Lake. Coffe Lake vil bestå av 15/28 Watt dobbeltkjerne U-brikker med GT3e eller GT2. Generasjonen vil også bestå av 35-45 H-brikker med GT3E og inntil 6 kjerner.
Wilhelm Hermann Ludvig von Munthe af Morgenstierne
Wilhelm Hermann Ludvig von Munthe af Morgenstierne (født 27. desember 1855, død 1. januar 1938) var en norsk offiser og geneneralmajor.
Han var sønn av amtmann Vilhelm Hermann Ludvig von Munthe af Morgenstierne (1814–1888) og bror til dr.juris Bredo Henrik von Munthe af Morgenstierne.
Han var ridder av St. Olavs Orden, og var også dekorert med flere utenlandske ordener.
Cretotortor
Cretotortor er en utdødd slekt av biller i underordenen Adephaga, familien virvlere (Gyrinidae). Slekten levde i kritt- og paleocen-periodene.
Utseende
Middelsstore (ca. 9 millimeter) virvlere.
Utbredelse
De navngitte arten er beskrevet fra sen kritt og paleocen (94-61 millioner år før nåtid) fra lokaliteter i Russland og Kasakhstan. Slekten skal imidlertid også være registrert fra én lokalitet i Luxembourg som er tilbake til midtre jura (ca. 183 millioner år før nåtid).
Tore på Steig
Tore på Steig, Steigar-Tore (norrønt Steigarþórir) eller Tore Tordsson, død 1095, var en norsk høvding på 1000-tallet. Tore er kjent som den som gav kongsnavn til den norske kongen Harald Hardråde (konge 1046-1066), fosterfar for Håkon Magnusson Toresfostre (konge 1093-1094) og opprører mot Magnus Berrføtt (konge 1093-1103).
Bakgrunn
Tore var sønn av storbonden Tord Guttormsson på Steig og Isrid Gudbrandsdotter. Moren Isrid var datter av Gudbrand Kula. Denne Gudbrand var også far til Åsta Gudbrandsdatter, som var mor til de to kjente norske kongene Olav den hellige og Harald Hardråde. Tore var dermed fetteren til de to kongene. Tores far Tord skal ha vært en av de mektigste mennene i Gudbrandsdalen, der gården Steig lå.
Med kong Harald Hardråde
Tore dukker opp for første gang i Harald Hardrådes saga i Snorres Heimskringla i 1046. Tore, bare rundt 15 år gammel på denne tiden, gav kongsnavn til fetteren kong Harald Hardråde. Dette var en stor ære, da den personen som formelt gav en konge kongsnavn, gjerne var den med høyest status i området. Kongehyllingen skjedde trolig på et lokalt ting i Gudbrandsdalen, for senere å bli stadfestet på Åkratinget, som var hovedtinget for Opplandene (det indre Østlandet) på den tiden.
Filosofiåret 1708
Filosofiåret 1708 er en oversikt over hendelser, utgivelser og personer med tilknytning til filosofi i 1708.
Tore på Steig
Fosterfar for en kongssønn
Tore ble fosterfar for Håkon Magnusson Toresfostre, sønn av kong Magnus Haraldsson og barnebarn av Harald Hardråde. Ifølge den ukjente forfatteren av Morkinskinna skal imidlertid kongssønnen ha vært hos vikværingen Sveinke Steinarsson før han kom til Tore. Håkon må imidlertid ha tilbrakt mesteparten av barndommen hos Tore, siden det er han som ble Håkons store støtte i kampen om kongedømmet. Det er også fra Tore at Håkon fikk sitt tilnavn, «Toresfostre».
Håkons far Magnus døde da Håkon var barn, og Magnus' bror og Håkons onkel, Olav Kyrre, ble norsk konge. Etter Olavs død i 1093 krevde imidlertid Håkon kongsnavn, godt hjulpet av sin fosterfar Tore. Olav Kyrres sønn og Håkons fetter, Magnus Berrføtt, gjorde det samme. Håkon ble tatt til konge i Trøndelag og på Opplandene, og Magnus i Viken. Tore var på denne tiden en eldre mann i 60-årene, og det var han som stod bak kongehyllingen av fostersønnen Håkon. Håkon fjernet, sannsynligvis etter råd fra Tore, flere upopulære avgifter fra trønderne, noe som førte til at han ble en svært populær konge.
Imidlertid døde Håkon av sykdom, bare rundt 25 år gammel, da han var på Dovrefjell. Liket hans ble ført til Trondheim, hvor han ble begravet i Kristkirken der. Snorre forteller at Håkon var «en av de høvdinger i Norge som folket har elsket mest».
Konflikt med Magnus Berrføtt
Etter Håkons død var Magnus Berføtt enekonge i Norge. Tore ønsket imidlertid ikke å forlike seg med sin fostersønns rival, bestemte seg for å fortsette opprøret mot Magnus. Tore lanserte derfor den danske Svein Haraldsson, som tidligere hadde vært en av Håkons menn, som kongsemne mot Magnus. Tore var nå en gammel mann, og lot Svein få styringen over den nye flokken, men det var trolig Tore som trakk i trådene, sammen med flere andre mektige høvdinger, blant andre Egil Askjellsson. Tore og Svein og mennene deres samlet en stor hær, og da kong Magnus fikk vite om dette, sendte han en hær mot dem, ledet av den trønderske lendmannen Sigurd Ullstreng. Det ble flere kamper, først i Vanvikan i Trøndelag og senere i Bjarkøy i Hålogaland, der Tore og Egil brant flere gårder. Til slutt ble Tore fanget, og han og Egil ble hengt på Vomma. Snorre forteller at da Tore ble hengt i galgen, var kroppen hans så stor og tung at halsen ble slitt av, og kroppen falt ned på bakken.
Kvad om Tore
Det er bevart flere skaldekvad der Tore er nevnt. Siden skaldene arbeidet for kongen (Magnus), er ikke Tore videre positivt omtalt. I Magnusdråpa om kong Magnus Berrføtt, diktet av skalden Torkjell Hamarskald, omtaler flokken Tore reiste etter Håkons død. Dette gjengir Snorre i Magnus Berrføtts saga: Stor i hugen Tore samlet i lag med Egil vidt og bredt sine flokker noen fordel vant de ikke.
Snorre gjengir også utdrag fra et kvad om brannen Tore startet i Bjarkøy: Midt på Bjarkøy brenner beste gården jeg vet om. Ilden spraker. Nei Tore aldri gjør noe nyttig.
Etterslekt
Etter Tores død sluttet kongsmakten fred med etterslekten hans. Hans sønn Guttorm tok over Steig som kongens leilending. Guttorms datter Ingebjørg Guttormsdatter ble gift med kong Øystein Magnusson. Lendmannen Aslak Erlendsson som opptrer i Inge Krokryggs flokk da Sigurd Slembe ble drept i Bergen i 1135 var dattersønn til Tore.
Kiss Them for Me (sang)
«Kiss Them for Me» er en sang skrevet og spilt inn av det britiske postpunkbandet Siouxsie and the Banshees. Sangen var den første singelen fra bandets tiende album Superstition (1991). Sangen markerte et stilskifte i musikalsk retning for bandet, ettersom den var mer poppreget enn de tidligere låtene. Den kryptiske sangteksten er en hyllest av skuespillerinnen og sexsymbolet Jayne Mansfield. Sangteksten inneholder Mansfields slagord «divoon», og refererer også til hennes hjerteformete svømmebasseng og til den fatale bilulykken der hun ble drept. Selve låttittelen hentet navnet sitt fra Mansfields film Kiss Them for Me (1957). «Kiss Them for Me» var Siouxsie and the Banshees største hit i USA med en bestenotering på 23.-plass på Billboard Hot 100. Musikkvideoen til låten ble også spilt hyppig på MTV.
Alle liker Peter
Alle liker Peter er en musikalsk vesttysk filmkomedie fra 1959 regissert av Wolfgang Becker. Dreieboken ble skrevet av ungarske István Békeffi og norske Per Schwenzen. I tittelrollen ses Peter Kraus.
Anmeldelser
Lexikon des international Films skrev dette: «Et lite, musikalsk lystspill, beriket med moderne ingredienser, sparket i gang av en skuespillerinne, som er enke og som overfor sin beundrer utgir seg for å være yngre enn det hun er.»
VideoWoche mente at Peter Kraus, det tyske svaret på Bill Haley, sørget for god og framfor alt barnetillatt underholdning. Videre stod det at koselige sanger, sympatiske skuespillere og den meget forutsigelige historien gjorde denne komedien til en prototypisk søndagsmiddagsunderholdning.
TV-Spielfilm vurderte filmen slik: ''«Humoren er ikke platt, ofte sågar med glimt i øyet. Ikke bare Peter, men denne filmen må man også elske.»''
Scouts Guide to the Zombie Apocalypse
Handling
Tre studenter, Ben, Carter og Augie, forsøker å rekruttere nye medlemmer til en speider-gruppe ledet av deres speider-leder Rogers. De blir invitert til en fest, og Carter får adressen. Når de skal hente alkohol til festen, møter de Denise, som arbeider ved en strippeklubb. Senere sniker de seg inn på strippeklubben, og blir umiddelbart angrepet av en zombie som arbeider der som dørvakt. De blir reddet av Denise. Augie blir angrepet av speider-leder Rogers som også har forvandlet seg til en zombie, men Augie klarer å flykte fra området. De tre speiderne oppdager den sanne meningen bak ordet vennskap, når de må forsøke å redde hele byen deres fra et zombie-angrep.
Ben, Carter og Denise reiser til en politistasjon, men oppdager at hele byen er evakuert. Men en horde av zombier jager etter dem. De kjører til festen for å se om noen fremdeles er der, bare for å oppdage at adressen som ble sendt til Carter var feil. De hører informasjon om at noen planlegger å ødelegge hele området, for å hindre at en zombie kommer seg unna. De reiser videre, hjem til Carter, men de blir fremdeles jagd etter dem. Men de går tom for ammunisjon. Augie avslører at han har bygd en bombe som var gjemt i Bens ryggsekk.
Our Brand Is Crisis
Our Brand Is Crisis er et amerikansk dramakomedie fra 2015. Filmen er regissert av David Gordon Green, skrevet av Peter Straughan, og har Sandra Bullock, Billy Bob Thornton, Anthony Mackie, Zoe Kazan og Scoot McNairy i hovedrollene.
Filmen er basert på dokumentarfilmen med samme navn fra 2005, og fokuserer på bruken av amerikanske politiske kampanje-strategier i Sør-Amerika.
Handling
I 2002 ansetter en boliviansk politiker Pedro Castillo et amerikansk politisk konsulent-firma, for å hjelpe ham med å bli valgt som president i Bolivia ved valget i 2002. Firmaet henter inn Jane Bodine (spilt av Sandra Bullock) for å administrere Castillos nye kampanje. Opposisjonens øverste politiske konsulent var hennes tidligere nemesis, den amerikanske Pat Candy (spilt av Billy Bob Thornton)
I Bolivia er den politiske situasjonen veldig anspent: Bodine får vite at en urbefolkning, som er flertall i området, mangler noen reell politisk makt. De protesterer i håp om å innsette større konstitusjonelle reformer, for å få korrekt representasjon. De amerikanske konsulentene kjenner ikke til språket, kulturen eller tradisjonene i Bolivia. Men de blir snart overtalt av Bodine, en utbrent veteran fra amerikansk politikk, til å følge en strategi som inkluderer en sverte-kampanje for å få oppmerksomheten vekk fra deres egen kandidats mangler.
Castillo nekter imidlertid å gi dem tillatelse til å gjennomføre disse planene. Det er først etter at Bodine sørger for distribusjon av flere flygeblad som anklager Castillo for ulike saker fra fortiden, at han går endelig med på å gjøre det samme mot sine politiske motstandere. De amerikanske konsulentene planlegger å skremme opp alle innbyggerne, med det formål å overtale dem til å stemme på det usympatiske, men godt kjente Castillo fremfor noen av de yngre kandidatene fra opposisjonen. De tyr til og med med å publisere fotografier av sine politiske motstandere sammen med nazistisk krigsforbryter Klaus Barbie i bakgrunnen, slik at de må nekte for å være nazist.
Vasile Sav
Vasile Sav (født 27. november 1949 i Şoimuş, Sălaj, død 3. september 2003) var en rumensk dikter og oversetter.
Sav var bondesønn og studerte rumensk og latin ved Universitetet i Cluj-Napoca mellom 1967 og 1972. I 1973 giftet han seg med dikteren Lucia Sav.
Han hadde sin litterære debut i 1969 i tidsskriftet Echinox.
Som oversetter er han kjent for å ha oversatt fra Tibullus, Catullus, Horatius og særlig Augustin av Hippo.
Litteratursirkelen «Vasile Sav» i Cluj er oppkalt etter ham.
Han er oversatt til :
Bøker
== Premier ==
Bønnekvern
Bønnekverner (eller bønnemølle, bønnehjul) benyttes innen tibetansk buddhisme for å resitere mantraer. De finnes i mange størrelser.
Bedekverner kan ha meget forskjellig utforming, men alltid med mulighet for å bli dreiet rundt. I templene er der plassert store kverner som betjenes av munker, mens mindre møller blir brukt til personlige bønner. Selve møllen er merket eller bemalt med mantraer, og inne i dem ligger det en skriftrull som likeledes er fylt med mantraer. Når møllen dreies blir alle mantraerne «fremsagt».
Sinopharm/Beijing-vaksine
Sinopharm/Beijing-vaksinen er en vaksine under utprøving til bruk mot Covid-19. Den testes gjennom det kinesiske statseide legemiddelfirmaet Sinopharm. Den utvikles i to versjoner; den ene i ved Sinopharms underavdeling Sinochems produksjonssteder i Beijing, og det andre i Wuhan.
Nyamira fylke
Nyamira fylke er ett av 47 fylker (counties) i Kenya. Området var tidligere en del av Kiisi distrikt. Fylkets hovedstad og største by er Nyamira. Fylket hadde 598 252 innbyggere ved folketellingen i 2009.
Nialaphodius
Aphodius (Nialaphodius) er en underslekt av biller som hører til familien skarabider (Scarabaeidae) i gruppen skarabider (Scarabaeoidea).
Filosofiåret 1765
Filosofiåret 1765 er en oversikt over hendelser, utgivelser og personer med tilknytning til filosofi i 1765.
Nialaphodius
Utseende
Små (3-4 millimeter), avlange, litt matte, brunsvarte gjødselbiller. Hodet har knøler i pannen og er litt innbuktet foran. Pronotum er kraftig punktert, nesten så langt som bredt, uten kantlinje bakerst. Dekkvingene har fine punktrader.
Sinopharm/Beijing-vaksine
Fase 3-utprøving startet juli 2020 i De forente arabiske emirater. Av opptil 15.000 frivillige skulle 5000 få Wuhan-vaksinen, 5000 få Beijing-vaksinen og 5000 få placebo.
Nialaphodius
Levevis
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.
Utbredelse
Nialaphodius nigritus er svært vidt utbredt og finnes i varme områder rundt det meste av Jorda.
Lux Video Theatre
Lux Video Theatre er en amerikansk antologiserie som ble produsert fra 1950 til 1957. Serien inkluderte episoder med både drama og komedie, som både var basert på filmer og teaterstykker, og manus skrevet spesielt til serien.
Historie
Serien var en spin-off av den populære radioserien Lux Radio Theatre, som ble sendt på NBC Blue Network (1934–1935) og CBS (1935–1955). I begynnelsen var serien en direktesendt 30-minutters episode som gikk hver mandag kveld på CBS fra 2. oktober 1950. I august året etter begynte den å bli sendt torsdag kveld i stedet. I september 1953 flyttet produksjonen fra New York til Hollywood. I august 1954 begynte serien å bli sendt på NBC, og episodene ble utvidet til en time. Grunnet flyttingen til Hollywood og de lengre episodene, var manuset ofte basert på populære filmer. Serien ble sendt hver torsdag kveld frem til 12. september 1957.
NBC introduserte også en vert som hver uke presenterte hver akt og intervjuet skuespillerne på slutten av episoden. Disse var James Mason (1954–1955), Otto Kruger (1955–1956), Gordon MacRae (1956–1957) og Ken Carpenter (1955–1957). Kruger uttalte senere: «Det eneste jeg gjør er å komme frem og fortelle folk hvem jeg er og hva vi skal gjøre. Jeg har ingenting å gjøre med hverken produksjonen, regien eller rollebesetningen av serien. Likevel får jeg hver uke brev der jeg roses for min produsering, min regi, min rollebesetning, og til og med mine tilpasninger i manuset.»
Olle Comstedt
Olle Comstedt (født 1908 i Karlskrona i Sverige, død 1985 i Vedbaek i Danmark) var en svensk filmfotograf. Han flyttet til Danmark i 1980, hvor han fem år senere døde. Han var sjefsfotograf i Tancred Ibsens film To levende og en død fra 1937.
Slaget ved Tornow
Slaget ved Tornow var en del av Syvårskrigen og ble utkjempet mellom styrker fra Preussen og Sverige den 26. september 1758.
Lux Video Theatre
Historie
Nye episoder ble sendt sommeren 1957 under tittelen Summer Video Theatre. I sesongen 1957–1958 begynte Lux å sponse Rosemary Clooneys varietéserie, The Lux Show Starring Rosemary Clooney, i stedet.
Slaget ved Tornow
Prøysserne sendte 6 000 mann, ledet av general Wedel for å beskytte Berlin. Wedel gikk aggressivt til angrep og lot kavaleriet sitt gå til angrep på en svensk styrke på om lag 600 mann ved Tornow. Svenskene kjempet tappert og slo tilbake seks angrep, men det meste av det svenske kavaleriet gikk tapt og det svenske infanteriet måtte trekke seg tilbake foran den overlegne prøyssiske styrken.
Lux Video Theatre
Historie
Serien kom tilbake en siste sesong i 1958, da under tittelen Lux Playhouse. Den byttet på å bli sendt annenhver uke, sammen med Schlitz Playhouse of Stars. Siste episode ble sendt 25. september 1959.
Gjesteroller
En rekke kjente personer spilte gjesteroller i serien, inkludert Charlton Heston, Grace Kelly, Jack Lemmon, Angela Lansbury, James Dean, Esther Williams, Peter Lorre, Anne Bancroft, Boris Karloff, Fredric March, Basil Rathbone, Mary Astor, Celeste Holm, Walter Matthau, Veronica Lake, Ronald Reagan, Gene Barry, Jeanette MacDonald, Dayton Lummis, Karen Sharpe, Jack Lord, Joanne Woodward, Maureen O'Sullivan, David Janssen, Franchot Tone, Ann Sheridan, Jayne Mansfield, Scott Brady, Martin Huston, Janet Gaynor, Ruth Hussey, Karen Steele, Teresa Wright, Joan Blondell, Beverly Washburn, June Lockhart, Miriam Hopkins, Sylvia Sidney, Nelson Eddy, Vincent Price, Melvyn Douglas og Luise Rainer.
Milan Randl
Milan Randl (født 24. april 1987) er en slovakisk judoka, som konkurrerer i vektklassen -90 kilo. Han ble tatt ut til å representere Slovakia under Sommer-OL 2012 i London, der han røk ut i første runde.
Mikroarkitektur
Mikroarkitektur er innenfor informatikk og elektroteknikk navnet på den måte et gitt instruksjonssett er implementert på for en bestemt mikroprosessor. Et gitt instruksjonsett kan bli implementert ved hjelp av ulike mikroarkitekturer, og implementasjoner kan variere i tråd med ulike designmålsetninger eller endringer i teknologi.
En datamaskinarkitektur er en kombinasjon av mikroarkitektur og et instruksjonssett.
Lyrikkåret 1927
Lyrikkåret 1927 er en oversikt over utgivelser, hendelser, prisvinnere og avdøde personer med tilknytning til lyrikk i 1927.
Fødsler
kunstkritiker og oversetter ||align=center|90 ||align=center|2017 ||
Hans Neumann (anti-nazist)
Hans Neumann (født 5. oktober 1908 i Aumund (distriktet Blumenthal), død 20. november 1944 i Brandenburg-Görden fengsel) var snekker, kommunist og motstander av nasjonalsosialismen.
Biografi
Neumann vokste opp i et hjem i et katolsk diaspora-samfunn. Han ble utdannet som snekker på Bremer Vulkan, hvor det varc den tre fagforeninger og i 1930 tok Hans Neumann over KJVD og KPD. I februar 1933 tok han over den ulovlige KPD i bydelen Blumenthal. Men han ble allerede en kort tid senere, i 1934 arrestert og tatt med til konsentrasjonsleiren Esterwegen og deportert. Etter sin løslatelse arbeidet han igjen på Vegesack-verftet og fortsatte sitt motstandarbeide sammen med Bernhard Goehner.
Ved begynnelsen på andre verdenskrig organiserte han sammen med Leo Drabent et motstandsnettverk ved Bremen Verft sammen  med Bästlein-Jakob-Abshagen-gruppe i Hamburg. Den 29. mars 1943 ble Leo Drabent, Hans Neumann, og ni motstandsmenn arrestert av Gestapo. Den 13. oktober 1944 ble han av folkets domstol dømt til døden. Hans Neumann og Leo Drabent ble i fengslet Brandenburg halshugget.
Muhterem Aras
Muhterem Aras (født 2. januar 1966 i Elmaağaç Bingöl, Tyrkia) er en tysk politiker (Bündnis 90/Die Grünen). Hun ble medlem av Baden-Württembergs landdag i 2011, og i mai 2016 utnevnt til landdagens president.
Gustav Stresemanns andre regjering
Gustav Stresemanns andre regjering var en koalisjonsregjering i Tyskland, som satt ved makten fra 6. oktober til 30. november 1923, under den såkalte Weimarrepublikken.
Stresemanns regjering innførte 15. november 1923 den såkalte rentenmark, som raskt ble akseptert som betalingsmiddel og verdipapir. For én billion papirmark som inflasjonsvalutaen ble kalt, kunne man motta én rentenmark. Valutareformen gjorde det mulig å innlede konstruktive forhandlinger om Tysklands krigsgjeld, fastslått i Versaillestraktaten, og som førte til Dawesplanen. Riksmarken fulgte i august 1924.
Regjeringen etterfulgte Gustav Stresemanns første regjering, og ble selv etterfulgt av Wilhelm Marx' første regjering.
Praktiske tall
De praktiske tallene i denne artikkelen ble utformet i USA i forbindelse med forsøket på innføringen av det de metriske systemet i USA i 1970-årene. De kan dermed muligens sees på som anbefalinger for å velge produktdimensjoner i en overgangsfase til det metriske systemet, men kan også ha andre bruksområder.
Historie
I 1970-årene definerte amerikanske National Bureau of Standards (NBS), i dag kjent som National Institute of Standards and Technology (NIST), en mengde med praktiske tall som en del av utviklingen av prosedyrer i forbindelse med forsøket på innføringen av det metriske systemet i USA.
Et av NBS sine tekniske dokument beskrev et system med hendige metriske verdier i form av en bakvendt variant av 1-2-5 serien. Med andre ord beskrev dokumentet at man burde foretrekke tall som er multipler av 5, 2 og 1 (samt 10). Unntak ble gitt for lineære dimensjoner over 100 mm (ettersom tall for slike mål blir definert av andre regler). En tabell over denne 5, 2, 1-serien kan nedenfor i avsnittet "Oversikt over praktiske tall mellom 10 og 100".
Det tekniske dokumentet til NBS sier også at heltall i utgangspunktet er mer praktiske enn uttrykk som inneholder desimaler. Videre anbefales det å bruke verdier som korresponderer med stegene på måleinstrumentene man har for hånd, slik at man slipper å interpolere målinger. For eksempel vil man met et målebånd gradert i intervaller på 5 ha enklere for å måle og verifisere verdier som er multipler av 5. Der hvor det kreves at man deler tall i to eller flere like store deler er det også en fordel å bruke høyt delbare tall.
Oversikt over praktiske tall mellom 10 og 100
Merknader:
K. Radhakrishnan
K. Radhakrishnan (født 29. august 1949 i Irinjalakuda, Kerala, India) er en indisk vitenskapsmann og nåværende leder av den indiske romfartsorganisasjonen, Indian Space Research Organisation (ISRO). Han er også styreleder i Indian Institute of Space Science and Technology. Han har tidligere tjent som direktør i Vikram Sarabhai Space Centre (VSSC) i Thiruvananthapuram. Han er fast medlem av Indian Geophysical Union og er også en dyktig vokalist (karnatisk musikk) og Kathakali-skuespiller. Radhakrishnan tiltret som leder av ISRO etter G. Madhavan Nair den 31. oktober 2009.
Personlig liv
Radhakrishnan kommer fra Irinjalakuda i Thrissur-distriktet i Kerala. Han fullførte sin B.Sc.-grad i elektroteknikk ved Government Engineering College, Thrissur. Han begynte sin karriere i ISRO som en ingeniør for avionikk ved Vikram Sarabhai Space Centre i 1971.
Han begynte på et masterprogram i ledelse ved Indian Institute of Management Bangalore samtidig som han arbeidet i ISRO. I 1976 fikk han sin mastergrad i ledelse, og i 2000 avla han sin doktograd ved Indian Institute of Technology Kharagpur. Radhakrishnan er en entusiast når det gjelder karnatisk musikk og Kathakali. Han har utmerket seg i musikk, dans og andre kunstformer i løpet av sin utdanningstid. Han har også hatt flere sceneopptredener som vokalist.
Mesodineutes
Mesodineutes er en utdødd slekt av biller i underordenen Adephaga, familien virvlere (Gyrinidae). Slekten levde i paleocen-perioden.
Utseende
En nokså stor (11 millimeter) virvler.
Levevis
Virvlene er rovdyr og spiser insekter som faller ned på vannoverflaten.
Utbredelse
Slekten er kjent fra Arkhara-formasjonen i Russland, som stammer fra Paleocen-tiden (66-61 millioner åf før nåtid).
Sinopharm/Wuhan-vaksine
Sinopharm/Beijing-vaksinen er en vaksine under utprøving til bruk mot Covid-19. Den testes gjennom det kinesiske statseide legemiddelfirmaet Sinopharm. Den utvikles i to versjoner; den ene i ved Sinopharms underavdeling Sinochems produksjonssteder i Beijing, og det andre i Wuhan.
Sinochem utvikler i 2020 Covid-19-vaksine i to versjoner. Selskapet har også i 2020 for dette endemål bygget to produksjonsanlegg for vaksine i Beijing respektive Wuhan, hvert av dem med en årskapasitet på over 100 millioner doser. I juni 2020 ble det meldt om lovende resultater vedrørende fase 1|2-forsøk med den vaksinekandidat som China National Biotec Groups laboratorium Wuhan Institute of Biological Products hadde frembragt.
Fase 3-utprøving startet juli 2020 i De forente arabiske emirater. Av opptil 15.000 frivillige skulle 5000 få Wuhan-vaksinen, 5000 få Beijing-vaksinen og 5000 få placebo.
Nyandarua fylke
Nyandarua fylke er ett av 47 fylker (counties) i Kenya. Fylkets hovedstad og største by er Ol Kalou. Fylket hadde 596 268 innbyggere ved folketellingen i 2009.
Americhelidium
Americhelidium er en av 47 slekter av bunnlevende krepsdyr innenfor Oedicerotidae-familien som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenbevegelse langs bunn, til forskjell fra de planktonisk frittsvevende og relativt mer storøyde artene i Hyperiidea-ordenen.
Finland under Paralympiske sommerleker 2000
Finland deltok med 49 utøvere under Paralympiske sommerleker 2000 i Sydney, Australia. Troppen tok 10 medaljer og kom på 43.-plass på medaljestatistikk.
San Giovanni
San Giovanni kan vise til:
Parlamentsvalget i Skottland 2007
Parlamentsvalget i Skottland 2007 var det tredje valget til Skottlands parlament og ble avholdt torsdag 3. mai 2007.
Tabellen nedenfor viser partier med mandat i parlamentet. Margo MacDonald tilhører ikke et parti og fikk sin mandatplassen på personvalg.
Scottish Socialist Party (Det skotske sosialistpartiet) og Scottish Senior Citizens Unity Party (Det skotske pensjonistpartiet) tapte alle av sine seks respektive ett mandat som de hadde hatt siden valget i 2003.
Slaget ved Gross-Jägersdorf
Slaget ved Gross-Jägersdorf (30. august 1757) ble en seier for den russiske styrken under feltmarskalk Stepan Fedorovitsj Apraksin over en mindre prøyssisk styrke kommandert av feltmarskalk Hans von Lehwaldt, under sjuårskrigen.
Bakgrunn
Den russiske arméen på 70 000-75 000 mann under feltmarskalk Apraksin tok Memel etter fem dager med bombardement og benyttet festningen her som place d'armes da han invaderte Øst-Preussen. Apraksin, som var forsiktig og manglet krigserfaring, var motvillig til å sende troppene sine ut på slagmarken. Istedenfor marsjerte han til Wehlau, som ventet, og ga ordre om å krysse elven Pregel nær landsbyen Gross-Jägersdorf. Russerne satte de omliggende landsbyene i brann for å skjule hva de drev på med.
Slaget
En prøyssisk armé på 25 500 mann, ledet av feltmarskalk Hans von Lehwaldt, valgte overraskende nok for den større fiendtlige arméen å gå til angrep på et korps ledet av general Vasilij Lopukhin, mens de krysset Pregel. Generalen ble stukket av en prøyssisk bajonett og døde. Da general Pjotr Rumjantsev hørte dette, tok han korpset sitt, pløyde gjennom et kratt og gikk til angrep på høyreflanken til det prøyssiske infanteriet. En annen del av arméen gikk til angrep på baktroppen av arméen til Lehwaldt.
Prøysserne trakk seg noe tilbake og de sentrale delene av den russiske arméen kom seg fra sjokket etter det første angrepet og gikk til motangrep. Kalmyk-kavaleriet og don-kosakkene på den prøyssiske venstresiden lot som om de gjorde retrett for å fange prøysserne som fulgte etter under kraftig artilleriild.
Ettervirkning
Mot slutten av dagen ble det klart at russerne hadde vunnet slaget og prøysserne måtte forlate slagmarken som tapere. Østerrikerne som var til stede i den russiske arméen rapporterte tilbake til Wien at det var «det blodigste slaget på 1700-tallet». Prøysserne tapte 5 000 mann og russerne 5 400 mann.
Selv om Fredrik II av Preussen gav røyken fra de brennende landsbyene skylden for tapet, fordi den gjorde det vanskelig å skille venn fra fiende, så skyldtes tapet til arméen, at prøysserne ikke var gode nok i lange bajonettkamper. Dette merket russerne seg også og tok stor bruk av dette i det kommende slaget. Etter seieren ble det forventet fra de fleste hold at Apraksin skulle kjøre over hele Øst-Preussen, men den forsiktige generalen stoppet fremrykkingen ved Königsberg og trakk seg så tilbake til Russland, visstnok for å støtte Peter III som arving til tronen. En annen forklaring på retretten hans var en koppeepidemi som berørte den russiske arméen, sørlig kalmykkene. Langt flere av soldatene døde av epidemien enn i selve slaget.
I 240-årsfeiringen til minne om den russiske seieren, ble et panoramamaleri av slaget satt opp ved Friedlandporten i Kaliningrad.
FashionTV
FashionTV er en internasjonal fjernsynskanal grunnlagt i Paris i 1997 av polakken Michel Adam Lisowski. Kanalen kringkastes i 193 land til over 400 millioner husstander og 7 millioner offentlige rom. Sendeflaten er fylt med reklamefilmer og stoff om mote, spesielt klær, både haute couture og prêt-à-porter.
Romain Buffet
Romain Buffet (født 4. februar 1985) er en fransk judoka, som konkurrerer i vektklassen -90 kilo. Han ble tatt ut til å representere Frankrike under Sommer-OL 2012 i London, der han røk ut i første runde.
Sinopharm Group
Sinopharm Group Co., Ltd. er et kinesiskt legemiddelselskap. Dets hovedeier er Sinopharm Industrial Investment, et fellesforetak mellaom det statlige China National Pharmaceutical Group og det private Fosun Pharmaceutical.
Sinopharm Group forsker på og utvikler og produserer medisiner og vaksiner.
Selskapet har vært notert på Hongkongbørsen siden 2009.
Koronavaksine
Sinochem utvikler i 2020 en Covid-19-vaksine. Selskapet har også i 2020 for dette endemål bygget to produksjonsanlegg for vaksine i Beijing respektive Wuhan, hvert av dem med en årskapasitet på over 100 millioner doser.
Vaksineutviklingen skjer innen datterselskapet China National Biotec Group, som har seks forskningsenheter i Beijiing, Changchun, Chengdu, Lanzhou, Shanghai og Wuhan. selskapet hadde i juli 2020 fått frem to kandidater til COVID-19-vaksine som hadde gjennomgått kliniske fase 1- og fasa 2-forsøk, og planla å starte et storskala fase 3-forsøk i De forente arabiske emirater.
I juni 2020 ble det meldt om lovende resultater vedrørende fase 1|2-forsøk med den vaksinekandidat som China National Biotec Groups laboratorium Wuhan Institute of Biological Products hadde frembragt.
Spanias herrelandslag i vannpolo
Spanias herrelandslag i vannpolo er det spanske landslaget i vannpolo for menn. De konkurrerer for Spania under internasjonale konkurranser, som europamesterskapet i vannpolo, sommer-OL og andre internasjonale landslagsturneringer.
De har deltatt i OL 17 ganger, med et beste resultat som en sølvmedalje i 1996.
Phacellus
Phacellus er en slekt av biller som tilhører den artsrike underfamilien Lamiinae i familien trebukker (Cerambycidae).
Mai Camilla Munkejord
Mai Camilla Munkejord (født 1977 i Haugesund, bosatt i Bergen) er en norsk samfunnsforsker og professor i interkulturelle studier ved NLA Høgskolen siden 2022. Munkejord har hovedfag i sosialantropologi (2002) og doktorgrad i kultur- og lokalsamfunnsforskning (2009), begge fra Universitetet i Tromsø. Hun har forsket på en rekke tema som migrasjon, sted, stedstilknytning, kjønn, entreprenørskap, inkluderende arbeidsliv og innovasjon i offentlig sektor. Hun ble professor i rurale studier ved Universitetet i Tromsø (2015), og noe senere i innovasjon, entreprenørskap og regional utvikling ved Høgskulen på Vestlandet (2019). De senere årene har Munkejord forsket og publisert mest på tema som aldring, eldreomsorg og eldres hverdagsliv i både norsk, samisk og taiwansk kontekst.
Phacellus
Utseende
Middelsstore, kraftige trebukker. Kroppsformen er kort og bred med markerte "skuldre" på dekkvingene, som er jevnt tilsmalnende bakover fra skuldrene. Antennene er lengre enn kroppen, men stive hårkvaster på noen av leddene. Dekkvingene har gjerne metalliske flekker.
Utbredelse
Slekten er i hovedsak utbredt i Brasil, men er også registrert fra Fransk Guyana og Surinam.
Mai Camilla Munkejord
I 2022 utga Munkejord en selvbiografisk bok med tittelen La masken falle – en personlig fortelling om å gi slipp på barndomstraumer. Boken omhandler sammenhenger mellom fortid og nåtid, og belyser hvordan barndomstraumer, i forskningslitteraturen kalt relasjonelle traumer, kan komme til overflaten som symptomer som kan være vanskelige å forstå. Boken viser også hvordan vi kan sette oss fri fra slike traumer.
Utvalgte publikasjoner:
Andre kilder: Biblioteksentralen: 5; LinkedIn: 6; Orcid: 7
COVAX
Blant de samarbeidende land og vaksineprodusenter er:
USA som land deltar ikke. Landets regjering erklærte 1. september 2020 at man ikke ville delta i COVAX-samarbeidet fordi Verdens helseorganisasjon har en ledende rolle, og Trump-regjeringen anser at organisasjonen ensidig representerer kinesiske interesser.
Laodike av Troja
Laodike (gresk: Λαοδίκη; «folkets rettferd») var en legendarisk prinsesse i Troja i henhold til gresk mytologi og datter av kong Priamos og Hekabe. Hun hadde mange søsken, blant annet brødrene Hektor, Paris, Helenos og tilsvarende mange søstre, blant annet Kassandra og Kreousa. Laodike ble beskrevet som det vakreste av Priamos' døtre.
Hans Matheson
Hans Matheson (født 7. august 1975) er en skotsk skuespiller som blant annet har spilt i Imperium (2002), Half Light (2006), Bathory (2006), Sherlock Holmes (2009), Clash Of the Titans (2010) og The Christmas Candle (2013).
Laodike av Troja
Gravid med fienden
Før Trojakrigen brøt ut som resultat av at Paris hadde røvet den vakre Helena fra grekerne, var Laodike forelsket i Akamas, sønn av Fedra og Thesevs. Han hadde kommet til Troja for å be om tilbakelevering av Helena ved forhandlinger for å unngå krig. Forholdet mellom Laodike og Akamas utviklet seg og hun ble gravid. Hun fødte en sønn som ble kalt for Munitos (eller Munikos). Barnet ble gitt til Akamas' bestemor Aithra, som var fange hos trojanerne og tjenestegjorde som slave for Helena. Etter at krigen var over kom Akamas tilbake til Troja og tok med seg bestemoren og sønnen. Langt senere ble Munitos bitt av en slange mens han drev jakt sammen med faren i Trakia og døde.
Andre ektemenn
Mens Akamas ikke er nevnt av Homer, men i senere tekster som blant annet Vergils Æneiden, forteller Homer at Laodike var gift med trojanske Helikaon, sønn av den kloke Antenor. En senere og avvikende kilde som romerske Hyginus hevdet derimot at hun var gift med Telefos, konge av Mysia og sønn av Herakles. Telefos betraktes ellers som ektemann av hennes tante Astyoke, søster av hennes far Priamos.
Etter Trojas fall
Tradisjonen etter Homer diktet videre på de kjente figurene. I henhold til Bibliotheca og flere andre kilder fryktet Laodike den natten da byen ble erobret at hun ville bli tatt av grekerne. Hun tryglet gudene om at det ikke måtte skje. Hun ble da svelget i en avgrunn som åpnet seg i jorden.
Det er ingen informasjon om hvilke av gudene hun henvendte seg til, men Persefone synes å være velegnet. Det er heller ingen informasjon om hva som siden skjedde med henne etter at hun ble svelget opp i avgrunnen.
Slaget ved Burkersdorf
Slaget ved Burkersdorf var en slags som ble utkjempet 21. juli 1762 under Syvårskrigen En prøyssisk armé på 40 000 mann bekjempet en østerriksk armé på rundt 30 000 mann.
Etter at Elizabeth av Russland døde, tsarina i Russland, tok nevøen Peter III over tronen. Peter var en stor beundrer av Fredrik den store og alt som var prøyssisk, og Fredrik tok i bruk denne fordelen. Peter trakk arméen sin tilbake fra krigen, forlot det russisk-okkuperte Østpreussen og signerte en fredsavtale med Fredrik. Peter sendte så en styrke for å støtte den prøyssiske arméen i felttoget mot østerrikerne.
Fredrik så at han måtte handle raskt. Han overbeviste den russiske generalen om å forbli et par dager til, uten å ta del i slaget, men å være en styrke som påvirket avgjørelsene til den østerrikske generalen. Fredrik gikk til angrep og vant, mens de russiske styrkene reiste hjem.
Burke’s Law
Burke's Law er en amerikansk krimserie som ble sendt på ABC fra 1963 til 1966. Den handler om den velstående politisjefen Amos Burke som blir kjørt rundt i Los Angeles i en Rolls-Royce Silver Cloud II, mens han løser drapssaker. Hovedrollen ble spilt av Gene Barry.
En ny versjon av serien ble sendt på CBS fra 1994 til 1995, med Gene Barry og Peter Barton i hovedrollene.
Handling
Mens tittelen vises på skjermen under åpningsvignetten, høres en kvinnestemme som på forførende vis sier: «It's Burke's Law!» Tittelen reflekterte også Burkes vane med å meddele visdom til sine undersåtter på profesjonelt vis, for eksempel: «Ikke still et spørsmål dersom du ikke allerede vet svaret. Det er Burkes lov.»
Tittelen på hver episode startet med ordene «Who Killed...?», etterfulgt av enten navnet til offeret eller en beskrivelse av vedkommende. Offeret døde i løpet av de første minuttene av episoden.